Tolong jelaskan mengenai Diagnosis dari Vertigo posisi paroksismal jinak dalam bahasa minangkabau

Diagnosis dapek ditagakkan dari anamnesis kaluahan pandarito jo pamaresoan fisik. Pamaresoan fisik nan dapek dilakukan yaitu uji Dix-Hallpike. Uji ko hanyo buliah dilakukan pado pandarito nan indak punyo masalah lihia jo pungguang. Tujuan dari uji ko adolah untuak maransang bangkiknyo vertigo sarato untuak mancaliak adonyo nistagmus. Nistagmus adolah kondisi bola mato manggarik capek. Pado urang normal nistagmus dapek muncua wakatu ado garakan provokasi ka balakang, tapi wakatu garakan alah sudah indak ka tampak lai nistagmus. Samantaro pado pandarito BPPV ka tampak nistagmus nan muncuanyo lambek, kiro-kiro 40 datiak. Jikok nistagmus ilang dalam wakatu kurang dati saminik, mangko panyabab BPPVnyo adolah kanalitiasis, tapi kok labiah dari saminik, mangko panyababnyo adolah kupulolitiasis.

Tes lain nan dapek dilakukan adolah tes kalori. Tes kalori dilakukan jo mamakai duo macam aia, yaitu aia dingin jo aia angek. Suhu aia nan dingin yaitu 30o, sadangkan suhu aia nan angek yaitu 44oC. Kaduo aia ka dialiakan ka liang talingo salam wakatu 40 datiak. Di satiok salasai pamaresoan, pasien diistirahaikkan salamo 5 minik dan dicaliak ado indaknyo nistagmus pado pandarito.